Държавен вестник, бр. 62, 2003 г., стр. 34

С Т Р .  34
Д Ъ Р Ж А В Е Н   В Е С Т Н И К
Б Р О Й  62
ството на Република България, изпълняват сво-
ите задължения и действат в съответствие с
интересите на Полицейската мисия на Евро-
пейския съюз.
2. Всички служители на Полицейската ми-
сия на Европейския съюз са изцяло под ръко-
водството на националните органи на своята
страна.
3. Националните органи предоставят опера-
тивното ръководство на ръководителя на По-
лицейската мисия на Европейския съюз/поли-
цейския комисар, който ръководи чрез йерар-
хична структура на ръководство и контрол.
4. Ръководителят на мисията/полицейският
комисар ръководи Полицейската мисия на Ев-
ропейския съюз и осъществява ежедневното є
управление.
5. Правителството на Република България
има същите права и задължения по отношение
на ежедневното управление на дейността както
участващите страни—членки на Европейския
съюз, в съответствие с чл. 8, ал. 2 на Съвместно
действие 2002/210/CFSP. Това се осъществява
на място при извършване на дейността в нор-
мални обстоятелства, включително и в щаба на
Полицейската мисия.
6. Ръководителят на Полицейската мисия на
Европейския съюз/полицейският комисар от-
говаря за дисциплинарния контрол на персона-
ла на мисията. Подвеждането под отговорност
се изпълнява от съответния национален орган,
когато това е приложимо.
7. Правителството на Република България
определя точка за контакт на националния
контингент, която да представлява нейния на-
ционален контингент в мисията. Национална-
та точка за контакт докладва на ръководителя
на Полицейската мисия на Европейския съюз/
полицейския комисар по въпроси от национа-
лен характер и отговаря за ежедневната дис-
циплина на контингента.
8. Европейският съюз взема решение за прек-
ратяване на дейността след консултации с
правителството на Република България при по-
ложение, че страната все още има принос към
Полицейската мисия на Европейския съюз към
датата на прекратяване на мисията.
Член 5
Класифицирана информация
Правителството на Република България
предприема необходимите мерки, за да гаран-
тира, че когато нейни служители в Полицейс-
ката мисия на Европейския съюз работят с
класифицирана информация на Европейския
съюз, тези служители спазват разпоредбите за
сигурност на Съвета на Европейския съюз, ко-
ито се съдържат в решение на Съвета 2001/261/
ЕС от 19 март 2001 г.3
Член 6
Участие в поемането на текущите разходи
1. Република България участва в поемане-
то на текущите разходи на Полицейската ми-
сия на Европейския съюз с годишна вноска в
размер 25 000 евро. Правителството на Репуб-
лика България разглежда възможността за
предоставяне на допълнителни доброволни
вноски за поемането на тези текущи разходи
в зависимост от начините и степента на сво-
ето участие.
2. Между ръководителя на Полицейската
мисия на Европейския съюз/полицейския ко-
мисар и съответните административни служби
на Република България се сключва споразуме-
ние относно вноските на Република България
за текущи разходи на Полицейската мисия на
Европейския съюз. Това споразумение включ-
ва разпоредби относно:
а) размера на вноската, включително и евен-
туалните допълнителни доброволни вноски, ако
се предвиждат такива;
б) изплащане и управление на посочените
средства;
в) верификация, обхващаща контрол и одит
на посочените средства, в случаите, когато това
е необходимо.
3. Правителството на Република България
официално информира Полицейската мисия на
Европейския съюз и Генералния секретариат
на Съвета на Европейския съюз относно пъл-
ния размер на своята вноска в срок до 1 ноем-
ври всяка година и сключва финансовото спо-
разумение до 15 декември всяка година.
4. Вноските на Република България за теку-
щи разходи на Полицейската мисия на Евро-
пейския съюз се правят до 31 март всяка година
по банкова сметка, определена за страната.
Член 7
Неспазване на задълженията
В случай че една от договарящите страни не
изпълни задълженията си, посочени в предход-
ните членове, другата договаряща страна има
право да прекрати това споразумение с предиз-
вестие от два месеца.
Член 8
Влизане в сила
Споразумението влиза в сила от датата на
неговото подписване. Споразумението остава в
сила за времето, през което Република Бълга-
рия допринася към Полицейската мисия на
Европейския съюз.
Подписано на 9 януари 2003 г. в Брюксел в
четири еднообразни екземпляра на английски
език.
За правителството на
За Европейския съюз:
Република България:
Мари-Луиз Овервад,
Станислав Даскалов,
постоянен предста-
посланик и постоянен
вител на Кралство
представител на
Дания към Комитета
Република България
за политика и
към Европейските
сигурност на
общности
Европейския съюз
40728
3 Официалното издание на ЕО, L 101, 11.4. 2001, стр. 1.